Plaça del Mercat tanca el cicle de presentacions a Torís | ViveLasFallas
La falla Plaça del Mercat ha tancat el cicle de presentacions falleres a Torís amb dos actes que han servit per a exaltar en gran a les seues màximes representants per a enguany, la Sra. Mª Dolores Palmero Algarra i la xiqueta Berta Viadel Sancho. Jose García Guaita i el xiquet Ximo Estellés Martínez van estar pendents d’elles en tot moment per a aconseguir que guarden un grat record de la seua gran nit. El grup de teatre, amb la inestimable col·laboració dels infantils, va posar en escena “Tres bodes de més” i un recopilatori dels contes més populars.
En ambdues celebracions van estar presentes la Junta Local Fallera, que va imposar la insígnia d’or a les dues falleres majors a través del seu President Nat i Alcalde, Eugenio Fortaña, així com la Reina de les Festes, Carolina Algarra, acompanyada pel regidor Ismael Corell.